text: Frede farmand føler sig forfulgt
  16 august 2012 kl. 15.15
  Den kendte arkivar og forfatter Frede Farmand flyttede sidste år tilbage til Tønder for at få fred og ro efter mange års kontroverser med den yderste højrefløj. Men nu føler han sig igen forfulgt og er ikke i tvivl om, at det er de gamle fjender, der står bag en ubehagelig smædekampagne.
  Forfølgelsen består af papirer, der er dumpet ind i mange postkasser i Tønder.
  Papirerne burde egentlig ikke være belastende for ham - det er nemlig et brev fra politiet i Århus, der meddeler at efterforskningen af en anklage mod ham stopper. Én af de værste anklager en mand kan blive udsat for - seksuelle overgreb mod børn. 
  Problemet er, at folkene bag rundsendingen af papirerne også skriver, at sagen blev droppet på grund af forældelse og ikke fordi anklagerne var grundløse. 
  Frede Farmand selv mener med sikkerhed at vide hvem der står bag og har meldt dem til poltiet. 
  I årevis har han modtaget trusler på grund af sin forskning af nazisme og den yderste højrefløj og har ofte optrådt i medierne.
  